JUMAL KÕNELEB
Tere jälle! Viimati rääkisime tervenemisest.
Mina innustusin sellest niivõrd, et jätkame ka täna samal teemal.
Kui seda teemat lugeda ja uurida ning selle teemal kuulutada,
siis sünnib usk.
Kui keegi ei kuuluta,
et Jeesus meie eest surres kandis ka meie haigused ära,
siis ei saa ka eriti paljud terveks.
Me teame, et kui Jumal saadab välja oma sõna,
siis see ka teeb seda, milleks see välja saadeti.
Seega, saadame sulle täna Jumala Sõna tervenemise kohta.
Selleks, et tervenemine tuleks ka sinu ihusse. Aamen.
Peame meeles, et Jumala Sõna on ravim kogu meie ihule.
On imeline ammutada Jumala Sõna ja mõtiskleda selle üle.
Uurida ja vaadata seda, teades, et Tema Sõnas on elu.
Tema Sõnas on elu, tervenemine ja ravim kogu meie ihu jaoks.
Sellest rääkides võtame otsekui vitamiini või ravimit.
Ülestõusmisvägi mõjub kogu aeg ka järgneva poole tunni ajal.
Ja ka peale seda. - Muidugi.
Täna asume teekonnale
ja kujutame ette, et elame ajal, kui Jeesus oli siin maa peal.
Praegu on nagu aeg, mil Ta on tulnud alla meie keskele.
Oleme kuulnud, et Ta on nüüd meie kandis.
Ta on lähedal.
Jeesus Naatsaretlane liigub kusagil siin ligidal.
Oleme ka kuulnud, mida Ta on teinud.
Ta on tervendanud palju haigeid. Ta on isegi surnuid üles äratanud.
Me oleme kuulnud kuulujutte.
Temast räägitakse kõikjal - poes ja bussis räägitakse Temast.
Kas sel ajal olid bussid? - Ei.
Kõikjal räägitakse neid jutte. "Oled Sa kuulnud Jeesusest?
Kas kuulsid, mida Jeesus nüüd tegi?"
Nüüd on Ta siin, meie kandis.
Tema kohta räägitakse,
et kõik, kes Ta juurde tulevad, saavad terveks.
Markuse evangeelium 6:56
"Ja kuhu ta iganes tuli,
olgu küladesse või linnadesse või asulatesse,
asetati haiged turgudele ja paluti Jeesust,
et nad saaksid puudutada kasvõi tema kuuepalistust,
ja kes iganes teda puudutasid, need paranesid."
Luuka evangeelium 6:19
"Ja igaüks rahvast püüdis teda puudutada."
Täpselt nagu meie!
"...sest temast läks vägi välja..." nagu läheb ka tänasel päeval
"...ja parandas kõik."
Matteuse evangeelium 4:24
"Ja kuuldus Jeesusest levis üle kogu Süüria,
ja tema juurde toodi kõik, kes põdesid mitmesuguseid tõbesid
ja olid piinade käes ja kurjast vaimust vaevatud
ja langetõbised ja halvatud, ning tema tegi nad terveks."
Matteuse evangeelium 8:16
"Aga õhtu jõudes
toodi Jeesuse juurde palju kurjadest vaimudest vaevatuid,
ja ta ajas neist vaimud välja sõnaga ning tervendas kõik haiged."
Oleme kuulnud, et Ta ei saada kedagi ära.
Ta võtab vastu kõik, isegi lapsed.
Kuigi Tema jüngrid vahel takistavad inimesi tulemast,
võtab Jeesus kõik vastu.
Ta on nüüd siin, meie kandis. Ta tervendab haigeid.
Matteuse evangeeliumis 18:20 öeldakse nii:
"Sest kus kaks või kolm on minu nimel koos,
seal olen mina nende keskel.”
Oleme kogunenud siia kokku Tema nimel.
Siin meie keskel on Tema.
Me astume üheskoos Tema ette.
Me ei tule Jani ja Joy ette.
Me tuleme Kõigeväelise Jumala, ülestõusnud Jeesuse ette.
Me teame, mida Ta teeb. Ta tervendab kõik haiged.
Nendes kõigis loetud kirjakohtades on midagi väga julgustavat.
Nendes polnud ühtegi haigust, mida Jeesus poleks tervendanud.
Mitte ühtki juhtumit, kus vaid mõni üksik sai terveks.
Ta tervendas kõigist haigustest, kõik tõbised, kes tulid Ta juurde.
Loen uuesti Matteuse evangeelium 8:16
"Aga õhtu jõudes
toodi Jeesuse juurde palju kurjadest vaimudest vaevatuid,
ja ta ajas neist vaimud välja sõnaga ning tervendas kõik haiged."
Halleluuja!
Miks? Miks Ta tervendas kõik?
Kuidas saab olla, et Ta tervendas kõik?
Kas Ta ei teadnud, millised me inimesed oleme?
Kas Ta poleks pidanud tervendama korralikke usklikke ja varisere?
Neid, kes pole minusugused. Miks Ta tervendas nad kõik?
Mõned polnud isegi usklikud. Nad olid täiesti tavalised patused.
Miks Ta peaks mind tervendama?
Kuidas, Sa Joy, võid seda öelda,
et Ta millegipärast tahab kindlasti just mind tervendada?
Miks ta peaks seda tahtma?
See kirjakoht läheb edasi. Loeme Matteuse evangeeliumist 8:16
"Ta tervendas kõik haiged,
et läheks täide, mida on räägitud prohvet Jesaja kaudu:
Ta on võtnud ära meie haigused
ja kandnud meie tõved.”
Selle pärast Ta tervendaski kõik.
Põhjus on selles, mida Ta tegi Kolgata ristil.
Ta kandis ära ka me haigused ja kannatas ihulikult meie eest.
See on kogu aeg olnud iseenesestmõistetav,
et kõik haiged saavad tulla Tema juurde tervenemist paluma.
See on asi, mis kuulub lunastuse juurde.
See on osa lunastustööst.
Asjad, mis kuuluvad Jeesuse lunastustöö juurde,
on sellised asjad, mis kuuluvad kõigile.
Ta on kandnud meie patud ristile. See tähendab meid kõiki.
Pole vahet, kui patune sa oled. Ükskõik, kui suur kurjategija.
Jumalal pole sellist piiri, millest Ta suuremaid patte ei andesta.
Ta suri meie eest
ja igaüks, kes tuleb Tema juurde ning palub oma patud andeks,
saab vastu võtta puhtakspesemise.
Saab vastu võtta andestuse.
Piiblit uurides näeme, et haigustega on täpselt sama asi.
Ta on kandnud need ära ja kannatanud ka ihulikult.
Seepärast igaüks, kes tuli Tema juurde,
sai selle tasuta vastu võtta. Lihtsalt niisama.
Polnud mingisuguseid tingimusi. Tema kandis ja täitis tingimused.
Ei pea olema täiuslik, ega õppinud oma vigadest.
Pole tingimusi. Tema kandis need ära.
Tema võttis need enese peale.
Vaata, Tema võttis need enda peale, et mina võiksin olla vaba.
Teda piinati, et minul võiks olla rahu.
Tema haavade kaudu olen mina saanud terveks.
See on nii vabastav.
Piibli üheseltmõistetav sõnum ja Jeesuse töö näitavad meile,
et Ta kandis kõik meie haigused
ja tervendas kõik haiged, kes tulid Tema juurde.
Ta tegi seda alati. Ta Tervendas kõik.
See annab nii suure julgustuse.
Polnud kedagi, keda Ta ei tahtnud tervendada.
Pole ühtegi haigust, mida Ta poleks ära kandnud.
Pole ühtegi, kelle eest Ta poleks kannatanud,
et meie võiksime olla vabad.
Sellesse uskudes saame usku juurde ja vabaneme tõeliselt.
Arvame sageli,
et meid haavatakse meie oma süütegude tõttu.
Paljud tunnevad end süüdi.
"Kui mul on see haigus, siis olen teinud midagi valesti."
See oleks nagu karistus selle eest, mida ma olen teinud.
Nagu haigus või valu oleks karistus.
Piibel ei ütle, et meid haavatakse meie süütegude tõttu.
Hoopis Teda haavati meie üleastumiste tõttu.
Selle kohta on olemas väga liigutav piiblilugu.
See räägib just sellest, et Jumal on üksnes hea.
Tema tahe on alati üksnes hea meie suhtes.
See leidub Johannese evangeeliumi 9. peatükis,
salmides 1-7:
"Edasi minnes nägi Jeesus
ühte sündimisest saadik pimedat inimest.
Ja ta jüngrid küsisid temalt:
Rabi, kes on teinud pattu, kas tema ise või ta vanemad,
et ta on sündinud pimedana?”
Jeesus vastas: Ei ole pattu teinud tema ise ega ta vanemad,
vaid temas peavad saama avalikuks Jumala teod.
Me peame tegema selle tegusid, kes minu on saatnud,
niikaua kui on päev.
Tuleb öö, mil ükski ei saa midagi teha.
Kuni mina olen maailmas, olen ma maailma valgus.”
Nende sõnade järel sülitas Ta maha ja tegi süljest muda
ning võidis mudaga tema silmi
ja ütles talle: Mine pese end Siiloahi tiigis!”
Siiloah” on tõlkes Läkitatu”.
Siis pime läks ja pesi ning tuli tagasi nägijana."
Olen kuulnud teoloogilist seletust, et tol ajal mõeldi tõesti nii,
et kui keegi sünnib pimedana, siis see oli tema enese süü
või tema vanemate patu tagajärg.
Teisisõnu, see inimene oli neetud.
See oli patu tagajärg. Sedasi arvasid ka jüngrid.
Nad küsivad Jeesuselt otse, kelle süü tõttu ta pime on -
kas ta on enese või vanemate süül sündinud haige ja pimedana?
Olen kuulnud, et tol ajal koheldi selliseid väga halvasti.
Nende peale isegi sülitati, sest neid peeti neetuiks.
Ka see mees oli elu jooksul kerjates kuulnud korduvalt seda,
kuidas keegi tõmbab sülge suhu ja tunda, kuidas see ta näkku lendab.
Võimalik, et nii arvasid jüngrid ka Jeesust tegevat.
Mees on neetud ja tal pole mingit lootust.
Aga kuula ja pane tähele, kuidas Jeesus sellesse suhtub.
Ta ütleb, et mees ei ole pime enese või vanemate patu pärast.
"See mees on pime, et võiksin ta terveks teha."
Jeesus nägi vaid uut võimalust näidata oma tahet.
Uut võimalust näidata seda,
et Tema on tulnud tervendama kõiki haigeid.
See lugu on nii liigutav.
Võime vaid kujutleda, kuidas see mees end tundis,
kui Jeesus ta ees seisis ja ta ei näinud midagi.
Ta kuuleb seda tuttavat häält, et keegi kogub taas sülge suhu.
Ta eeldab, et taas sülitab keegi talle näkku.
Aga Jeesus sülitab maha, mitte mehe peale.
Ta teeb süljest mudasalvi ja määrib selle mehe silmadele.
Ta palub mehel minna pesema ning too saab terveks.
Kuidas see mees võis end tunda?
Tema peale oli sülitatud, teda oli pilgatud ja mõnitatud.
Teda oli peetud neetuks ja siis korraga tuleb Jeesus.
Ta ei kogunud sülge needmiseks, vaid hoopis tervendamiseks.
Selline on meie Jumal.
Ta ei soovi midagi muud, kui vabastada ja teha terveks.
Kindel see, et mees tervenes lisaks füüsilisele haigusele
ka hingeliselt.
Võime kujutleda, mis toimus seeläbi tema südames.
Jeesus on sama eile, täna ja igavesti.
Täna Ta tuleb sinu juurde.
Me usume Joyga, et täna on sinu kord saada terveks.
Jeesus on see sama ja täna on sinu pääste -ja tervenemise päev.
Halleluuja!
Oleme mitmel korral uurinud Jesaja raamatu 53. peatükki.
See räägib sellest, kuidas Jeesus on kandnud ära meie haigused.
Tema haavade kaudu oleme me terveks saanud.
Ta on võtnud enese peale need haavad ja kannatused.
Vanas Testamendis leidub samast asjast imeline jutustus.
Neljas Moosese raamat 21:7
Mürkmaod olid salvanud iisraellasi ja paljud rahva seast olid surnud.
4 Moosese raamat 21:7
"Siis rahvas tuli Moosese juurde ja nad ütlesid:
Me tegime pattu, et rääkisime vastu Jumalale ja sinule.
Palu Issandat, et ta võtaks meilt ära need maod!”
Inimestel on tohutu häda, neid on tabanud suur nuhtlus.
Paljud on jäänud haigeks, tuhanded on haiged ja surnud.
Nad tulevad Moosese juurde paludes: "Palveta Issanda poole!"
Ka meie läheme mõne pastori või sõbra juurde ja ütleme:
"Palveta meie pärast!" või me palume ise Issandat.
"Aita meid sellest välja!"
Mooses palvetas rahva eest.
Siis ütles Issand Moosesele:
Tee enesele madu ja pane see ridva otsa..."
On alles kummaline nõuanne.
"...siis jääb elama iga salvatu, kes seda vaatab!”
See sõna "vaatama" tähendab ka jõllitamist.
Iga salvatu, kes seda üksisilmi vaatab, jääb ellu.
"Ja Mooses tegi vaskmao ning pani selle ridva otsa.
Kui siis madu oli salvanud kedagi, aga too vaatas vaskmadu,
siis ta jäi elama."
See on võrdpilt sellest, mida Jeesus tuli meie eest tegema.
See räägib ristist.
Jeesus sureb ja Teda ülendatakse.
Tema kannab ära need "maod" -
nuhtluse, haigused ja needuse.
Johannese evangeelium 3:14
"Ja nõnda nagu Mooses ülendas kõrbes vaskmao,
nõnda peab ülendatama Inimese Poeg."
Mooses võttis mao, mis oli otsekui see haigus
ja lõi selle kõrge ridva otsa ning kutsus kõik seda vaatama.
"Sinna see on naelutatud!"
Samamoodi pidi Jeesus ülendatama.
Kui me vaatame Teda,
meenutades ja mõistes, mis Ta on meie eest teinud,
siis see sama tervis tuleb meie ihudesse.
See sama asi kehtib ka tänapäeval.
Me vaatame Teda ristil ja võtame vastu evangeeliumi,
me mõistame, mida Ta on teinud
ja selle kaudu tuleb tervenemine meie ihudesse.
Uues Testamendis räägib sellest armulaud.
Me räägime sellest pidevalt. Mõni võib seda tüütuks pidada.
Me teeme seda lihtsalt seetõttu, et kohtume eestpalvet vajajatega
ning märkame, et paljudel pole usu alust,
mille kaudu võiks päriselt uskuda tervenemisse.
Nii kaua, kui me kahtleme ja usume, et haigused on Jumalast,
või et haiguse kaudu soovib Jumal mulle midagi õpetada,
või et Jumal ei taha igakord tervendada,
siis nii uskudes ei saa meil olla usku tervenemisse.
Kui me sedasi usume, on me alus üsna logisev.
Mis siis, kui haigus ongi Jumalalt? Mis siis, kui Issand tahabki seda?
Mis siis, kui olengi pattu teinud ja see on karistus selle eest?
Kuidas võiksingi siis uskuda, et ma võin terveneda?
Ma ei ole näinud tervenemas kedagi öeldes vaid: "Sündigu Jumala tahe",
mõeldes, et vaatame, kuidas see asi läheb.
Ma ei taha kedagi hukka mõista.
Oleme vaid ise näinud seda, et usul peab olema alus
ja alles siis kõik toimib, kui teame veendunult tõde,
et Jeesus kandis oma ihus kõik meie haigused ja valud,
et me võiksime olla vabad. Punkt.
Meil on meelevald seista vastu haigusele.
Jeesus on öelnud,
et Ta on andnud meile väe astuda madude ja skorpionide peale
ja kogu vaenlase väe peale
ja miski ei tee meile kahju.
Kui me neid asju teame ja teame ka seda,
et vaenlane põgeneb ning haigused taganevad,
kui me neile seisame vastu,
siis on mul ka selline usk,
mille kaudu võin tõesti terveneda ja saada vabaks.
Seetõttu rajame seda alust, kuni see on korralikult paigas
ja see ei kõigu enam.
Jeesus seadis püha õhtusöömaja korra
viimasel ühisel söömajal just enne oma ristisurma,
kus kogu see kannatus ja piinamine pidi toimuma.
Ta ütles Luuka evangeeliumis 22:17 nii:
"Ja ta võttis karika, tänas ning ütles: Võtke see ning jagage eneste vahel!
Sest ma ütlen teile,
mina ei joo nüüdsest peale viinapuu viljast,
kuni Jumala riik on tulnud.”
Ja ta võttis leiva, tänas ja murdis ja andis neile, öeldes:
See on minu ihu, mis teie eest antakse."
"Mis teie eest antakse."
See on minu ihu, mis teie eest antakse.
Seda tehke minu mälestuseks!”
Selsamal kombel võttis ta ka karika pärast õhtusöömaaega ja ütles:
See karikas on uus leping minu veres,
mis teie eest valatakse."
Ta ütles: "Pidage see meeles! Sööge seda leiba, jooge seda veini
ja pidage meeles, et minu ihu on murtud teie eest."
Mooses ütles: "Vaadake seda madu ja iga vaataja jääb ellu!"
Jeesus ütleb: "Käige armulaual ja meenutage,
et mu ihu murti teie eest, et teie võiksite olla vabad."
Palvetame.
Tänu, Taevaisa! Tänu, Jeesus, selle eest,
mida sa oled ristil teinud meie kõikide eest.
Tänu, et selle pärast, mida sa oled juba teinud,
saame tänagi kuulutada vabadust meile kõikidele.
Tänu, et oled andnud meile võimu astuda vaenlase väe peale
ja oled andnud meile väe siduda ja vabastada ka täna.
Jeesuse Kristuse nimes me seome kogu vaenlase töö.
Kõik haigused, väsimus ja valu taganegu meie kõigi ihudest!
Jeesuse nimel tulgu vabadus meile kõikidele!
Tänu, Issand, et see töö on juba tehtud.
See on lõpetatud ja tulgu see nähtavale.
Taganegu kõik valed ja pimedus Jeesuse nimel.
Tänu, et Sa oled seda juba teinud ja see saab tulla esile meie eludes
vabaduse ja tervisena,
mille Sa, Jeesus, meile lunastasid juba 2000 aastat tagasi.
Tänu, Issand Jeesus selle eest,
mida oled teinud ja teed, meie kõikide eludes ka täna.
Aamen.
Issand on nii hea.
Saan peaaegu igal nädalal kuulda,
mis TV7 kaudu on toimunud kellegi eludes.
Olen väga tänulik selle eest.
Olen Issandale tänulik, et meil on kristlik telekanal.
Ma palve on, et see kanal jõuaks usklikele lisaks ka kõikideni,
kes veel ei tunne Jeesust.
Palvetame seda üheskoos,
et TV7 võiks tõesti jõuda rohkemate inimesteni.
Kui soovid toetada selle kristliku telekanali tööd,
võid helistades numbrile 900 1777 annetades Eesti kanalile 7 eurot.
Võid kasutada ka kontonumbreid, mida näed saate lõppedes ekraanil.
Kui külvad Jumala riiki, märkab Ta seda ning õnnistab sind.
Ole õnnistatud Jeesuse nimel.
TV7 annetustelefon 900 1777 (7 eur'i) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin